Mooi gevra dat die boot asseblief die 8ste Januarie op die laaste gereed moet wees. Want dit was die laaste dag wat ons die boot kon terugneem.
Daarom het manlief die 7de gebel om seker te maak dat die boot die 8ste gereed sou wees. Hy sou teruggebel word, maar is eers vroeg die oggend van die 8ste gebel.
Daar gekom is die enjin se kap af, die boot se sitplekke vuil en niemand in sig nie. Alles het soos vuil gemors gelyk. Wat doen hulle op die sitplekke om dit so vuil te kry?
Hierdie mense wat die boot gebou het, kan nie die part reg vervang nie. Meer nog, ons het die boot met die stukkende part nuut gekoop. Hy kon van die begin af nie kalibreer nie, ons het net gedink ons is te dom om die truuk uit te werk.
Ek het gevra of ons eers halfeen plaas toe kan ry, maar dit kon nie. Dollatjie kon ook nie vroeg van die werk af kom sodat ons kan ry nie.
Ek kon nie dat manlief alleen plaas toe ry nie, dus moes ek saam. En dollatjie moes die dag van die huis af werk omdat haar ma haar op die nippertjie in die steek gelaat het. Waterworld se skuld. Ek sal hulle nie daarvoor vergewe nie.
Ons het vier ure vir die boot gewag en is op die ou einde sonder die boot daar weg. Die diens het ons bykans R10 000 gekos.
Terwyl ons daar was, het werksmense buite gestaan en rook. Ingestap en nie aan die bote om ons s’n gewerk nie. Want julle vat almal wat hulle bote daar diens vir poppe!
Sterkte, ek neem aan julle wat vir daai bote gewag het, was net so ontnugter deur swak diens. Weet net, daar het niks aangegaan nie. Beslis nie tussen 10 en 14:00 die dag van die 8ste Januarie 2020 nie.
As jy van beter plekke weet, laat asseblief naam in die kommentaar. Hierdie kite gaan beslis nie weer vlieg nie.
Wie het tyd om daar in son en wind en weer te sit en wag vir ‘n besigheid wat sy klante vir poppe vat?
Ek herhaal: geen trots op die besigheid se reputasie nie. Hulle dink die kliënt is verleë. Maar eintlik is hulle net slapgat hierdie sogenaamde besigheidsmense.
Bly jy in Klerksdorp? Jong, dat ek dit nou vandag moes raaklees. Skuus, die boodskap het nou eers deurgekom.